Жэрдэмхэр къыхелъхьэ
2017 гъэр щIыуэпсым и илъэсу ягъэуващ. щIыуэпсыр хъумэным теухуауэ ипэ игъэщыпхъэ Iуэхухэр иубзыхуащ. Урысейпсо жылагъуэ фронтым.
А лэжьыгъэм жыджэру хэтащ ОНФ-м и къудамэу ди республикэм щыIэр. ОНФ-м хэтхэм жылагъуэхэр къызэхакIухьу я экологие щытыкIэм куууэ зыщагъэгъуэза нэужь, япэ игъэщыпхъэ Iуэхухэр яубзыхуат. Абыхэм ящыщ зыт «щIыуэпсым и плъырхэр» КъБР-м и жылэхэм къыщызэгъэпэщыныр.
ИджыпстукIэ пасэщ къуажэхэм щIыуэпс къабзагъэм кIэлъыплъ гупхэр къыщызэрагъэпэщауэ жытIэныр, ауэ Iуэхур зэрыкIуатэр нэрылъагъуу, абыхэм щолажьэ пхъэнкIийр дэзыш механизированнэ бригадэхэр. Абыхэм я фIыгъэкIэ къабзагъэм и Iуэхур куэдкIэ ефIэкIуащ.
КъБР-м щIыуэпс хъу- гъуэфIыгъуэхэмрэ экологиемкIэ и министерствэмрэ «Росприроднадзор» IуэхущIапIэмрэ и дэIэпыкъуэгъуу, ОНФ-р телэжьэну и мурадщ езым къихилъхьа жэрдэмхэр щIыуэпсым и илъэсым къриубыдэу зэрагъэзэщIэнум.
ШЭРЭДЖ Дисэ.
